CELEX: 52020DP0209
Language: bg
Date: 2020-09-15 00:00:00
Title: Решение на Европейския парламент от 15 септември 2020 г. относно предложението за назначаването на независим член на надзорния комитет за ЦК на Европейския орган за ценни книжа и пазари (N9-0042/2020 — C9-0278/2020 — 2020/0908(NLE))

22.9.2021   
            
            
               BG
            
            
               Официален вестник на Европейския съюз
            
            
               C 385/175
            
         
      P9_TA(2020)0209
      Надзорен комитет за ЦК на ESMA — назначаване на независим член
      Решение на Европейския парламент от 15 септември 2020 г. относно предложението за назначаването на независим член на надзорния комитет за ЦК на Европейския орган за ценни книжа и пазари (N9-0042/2020 — C9-0278/2020 — 2020/0908(NLE))
      (Одобрение)
      (2021/C 385/23)
      
         Европейският парламент,
      
                  —
               
               
                  като взе предвид предложението на Съвета на надзорниците на Европейския орган за ценни книжа и пазари от 27 август 2020 г. (C9-0278/2020),
               
            
                  —
               
               
                  като взе предвид член 41 от Регламент (ЕС) № 1095/2010 на Европейския парламент и на Съвета от 24 ноември 2010 г. за създаване на Европейски надзорен орган (Европейски орган за ценни книжа и пазари), за изменение на Решение № 716/2009/ЕО и за отмяна на Решение 2009/77/ЕО на Комисията (1),
               
            
                  —
               
               
                  като взе предвид член 24а, параграф 5 от Регламент (ЕС) № 648/2012 на Европейския парламент и на Съвета от 4 юли 2012 г. относно извънборсовите деривати, централните контрагенти и регистрите на транзакции (2),
               
            
                  —
               
               
                  като взе предвид своята резолюция от 14 март 2019 г. относно баланса между половете при издигането на кандидатури за позиции в областта на икономическите и паричните въпроси на ЕС (3),
               
            
                  —
               
               
                  като взе предвид своята резолюция от 16 януари 2020 г. относно институции и органи в рамките на Икономическия и паричен съюз: предотвратяване на конфликти на интереси след приключване на трудово или служебно правоотношение в публичната администрация (4),
               
            
                  —
               
               
                  като взе предвид член 131 от своя Правилник за дейността,
               
            
                  —
               
               
                  като взе предвид доклада на комисията по икономически и парични въпроси (A9-0153/2020),
               
            
                  A.
               
               
                  като има предвид, че на 27 август 2020 г., след открита процедура на подбор, Съветът на надзорниците на Европейския орган за ценни книжа и пазари предложи назначаването на Фраукелиен Вендт като независим член на надзорния комитет за ЦК в съответствие с член 24а, параграф 5 от Регламент (ЕС) № 648/2012;
               
            
                  Б.
               
               
                  като има предвид, че на 2 септември 2020 г. комисията по икономически и парични въпроси проведе изслушване на Фраукелиен Вендт, по време на което тя направи встъпително изказване и след това отговори на въпросите, зададени от членовете на комисията;
               
            
               
                  1.
               
               
                  одобрява назначаването на Фраукелиен Вендт за независим член на надзорния комитет за ЦК на Европейския орган за ценни книжа и пазари;
               
            
               
                  2.
               
               
                  възлага на своя председател да предаде настоящото решение съответно на Съвета, на Комисията, на Европейския орган за ценни книжа и пазари, както и на правителствата на държавите членки.
               
            
         (1)  ОВ L 331, 15.12.2010 г., стр. 84.
      
         (2)  ОВ L 201, 27.7.2012 г., стр. 1.
      
         (3)  Приети текстове, P8_TA(2019)0211.
      
         (4)  Приети текстове, P9_TA(2020)0017.